Polyvinylchlorid

Polyvinylchlorid, skrátene PVC je umelo vyrobený plastický polymér so širokou škálou použitia. Vyše 50 % vyrobeného polyvinylchloridu sa používa v stavebníctve (okná, kanalizácia, podlahy), kde nahrádza tradičné stavebné materiály, ako drevo, betón alebo keramika. Ďalej sa používa na výrobu obalov, káblov, infúznych setov, hračiek, gramofónových platní a pod..

Zloženie 
Polyvinylchlorid sa skladá zo zreťazených jednotiek monoméru vinylchloridu (chloroetylénu):

 n CH2=CH−Cl → (− CH2−CHCl −)n

Výsledný polymér má vysokú tvrdosť, preto sa zmäkčuje pridávaním tzv. plastifikátorov, ktoré dodávajú PVC pružnosť a ohybnosť. Okolo 90 % zmäkčovadiel v PVC tvoria ftaláty (estery kyseliny ftalovej). Najpoužívanejšie sú di-2-ethylhexylftalát (DEHP), diisodecyl ftalát (DIDP) a diisononyl ftalát (DINP).

Zdravotné výhrady
Robotníkom vyrábajúcim PVC môžu niektoré monoméry spôsobiť špecifický typ rakoviny pečene, tzv. angiosarkóm.

Referencie

Externé odkazy 

 Polyvinyl Chloride - General Info 

Stavebné materiály
Plasty